**სსიპ – სამოქალაქო ავიაციის სააგენტოს დირექტორის**

**ბრძანება**

**„სამოქალაქო საჰაერო ხომალდების საწვავ-გასამართი საწარმოს ტექნიკური პერსონალის სერტიფიცირების წესის” დამტკიცების შესახებ**

საქართველოს საჰაერო კოდექსის მე-9 მუხლის პირველი ნაწილისა და 56-ე მუხლის, „ტრანსპორტის სფეროს მართვისა და რეგულირების შესახებ“ საქართველოს კანონის მე-8 მუხლის მე-5 პუნქტის საფუძველზე, **ვბრძანებ:**

**მუხლი 1**

დამტკიცდეს თანდართული „სამოქალაქო საჰაერო ხომალდების საწვავ-გასამართი საწარმოს ტექნიკური პერსონალის სერტიფიცირების წესი“.

**მუხლი 2**

ძალადაკარგულად გამოცხადდეს სსიპ სამოქალაქო ავიაციის სააგენტოს დირექტორის 2012 წლის 08 ოქტომბრის №168 ბრძანება „სამოქალაქო საჰაერო ხომალდების საწვავ-გასამართი საწარმოების ტექნიკური პერსონალის სერტიფიცირების წესის” დამტკიცების შესახებ“.

**მუხლი 3**

სერტიფიცირებულმა სამოქალაქო საჰაერო ხომალდების საწვავ-გასამართმა საწარმოებმა უზრუნველყონ ამ ბრძანებით დამტკიცებული „სამოქალაქო საჰაერო ხომალდების საწვავ-გასამართი საწარმოს ტექნიკური პერსონალის სერტიფიცირების წესი“-ს მოთხოვნებთან შესაბამისობა 2022 წლის 01 იანვრამდე.

**მუხლი 4**

ბრძანება ამოქმედდეს გამოქვეყნებისთანავე.

**სსიპ სამოქალაქო**

**ავიაციის სააგენტოს დირექტორი**

# **სამოქალაქო საჰაერო ხომალდების საწვავ-გასამართი საწარმოს ტექნიკური პერსონალის სერტიფიცირების წესი**

## **მუხლი 1. ზოგადი დებულებები**

1. ”სამოქალაქო საჰაერო ხომალდების საწვავ-გასამართი საწარმოს ტექნიკური პერსონალის სერტიფიცირების წესის” (შემდგომ - წესი) მიზანია, სამოქალაქო საჰაერო ხომალდების საავიაციო საწვავით გამართვის უსაფრთხო მომსახურების უზრუნველყოფა, ასევე, სამოქალაქო საჰაერო ხომალდების საწვავ-გასამართი საწარმოს ტექნიკური პერსონალის მომზადების, შესაბამისი მოწმობის გაცემის, მოქმედების ვადის შეჩერების, გაუქმების და მოქმედების ვადის გაგრძელების პირობების განსაზღვრა.
2. პირს არ აქვს საჰაერო ხომალდების საავიაციო საწვავით გამართვის უფლება, თუ მას არ გააჩნია საქართველოს ეკონომიკისა და მდგრადი განვითარების სამინისტროს, საჯარო სამართლის იურიდიული პირის - სამოქალაქო ავიაციის სააგენტოს (შემდგომ - სააგენტო) მიერ, ამ წესის შესაბამისად გაცემული, სამოქალაქო საჰაერო ხომალდების საწვავ-გასამართი საწარმოს ტექნიკური პერსონალის მოქმედი მოწმობა (შემდგომ - მოწმობა).
3. წესის მოქმედება არ ვრცელდება პირზე, თუ იგი ახორციელებს საავიაციო საწვავით საჰაერო ხომალდის გამართვას პირადი მიზნებისათვის.
4. მოწმობის გაცემას, გაცემაზე უარის თქმას, გაუქმებას, მოწმობის მფლობელის საქმიანობაზე ზედამხედველობას და კონტროლს ახორციელებს სააგენტო.
5. მოწმობის მიღების უფლება აქვს ნებისმიერ ფიზიკურ პირს, თუ მას გავლილი აქვს საჰაერო ხომალდების საავიაციო საწვავით გამართვასთან დაკავშირებული ტექნიკური პერსონალის მომზადების პროგრამით (შემდგომ - მომზადების პროგრამა) გათვალისწინებული სწავლება.
6. სამოქალაქო საჰაერო ხომალდების საწვავ-გასამართი საწარმოს ტექნიკური პერსონალის მოწმობა, იყოფა ორ კატეგორიად:

ა) I კატეგორია - საჰაერო ხომალდის საავიაციო საწვავით გამართვის მომსახურება, მხოლოდ საჰაერო ხომალდის ფრთის ზემოდან გამართვის უფლებით „გრავიტაციული“ ბუნიკი (შემდგომში პისტოლეტი);

ბ) II კატეგორია - საჰაერო ხომალდის საავიაციო საწვავით გამართვის მომსახურება ფრთის ქვემოდან წნევით მისაწოდებელი შესაერთებელი ბუნიკით და პისტოლეტით.

1. ტექნიკური პერსონალის მომზადება-გადამზადებას, ამ წესის მოთხოვნების შესაბამისად, უზრუნველყოფს სამოქალაქო საჰაერო ხომალდების საწვავ-გასამართი საწარმო.
2. მოწმობის გაცემასთან დაკავშირებული ადმინისტრაციული წარმოება ხორციელდება საქართველოს ზოგადი ადმინისტრაციული კოდექსის VI თავით დადგენილი მარტივი ადმინისტრაციული წარმოების წესით.

## **მუხლი 2. ტექნიკური პერსონალის მომზადების პროგრამა**

1. საჰაერო ხომალდების საავიაციო საწვავით გამართვასთან დაკავშირებული ტექნიკური პერსონალის მომზადების პროგრამას (დანართი №5) შეიმუშავებს ავიასაწარმო.
2. პროგრამა:

ა) უნდა მოიცავდეს, შესაბამისი კატეგორიის ტექნიკური პერსონალისათვის განკუთვნილ სპეციალიზებულ სასწავლო კურსს;

ბ) შემუშავდება და მზადდება ქართულ ენაზე;

გ) დგება იმ ფორმატით, რომ შესაძლებელი გახდეს მასში ცვლილებების შეტანა;

დ) უნდა ითვალისწინებდეს გვერდების რეგისტრაციის სისტემას, აგრეთვე ცვლილებების შესატან სარეგისტრაციო გვერდ(ებ)ს;

ე) დგება იმ სახით, რათა გამარტივდეს მისი განხილვის, შეთანხმებისა და დამტკიცების პროცესი;

ვ) მტკიცდება პროგრამის მომზადებაზე პასუხისმგებელი პირის მიერ;

2. ამ მუხლის პირველი პუნქტით გათვალისწინებული პროგრამა და მასში შესატანი ნებისმიერი ცვლილება და/ან დამატება სავალდებულოდ თანხმდება სააგენტოსთან, რომელიც სააგენტოს წარედგინება ორ ეგზემპლარად.

1. ავიასაწარმო, პროგრამის სრულ და დამტკიცებულ ეგზემპლარს ინახავს საწარმოს საქმიანობის განხორციელების ძირითად ადგილზე, ხოლო საკონტროლო ეგზემპლარი ინახება სააგენტოში.

4. თუ პროგრამაში განსაზღვრული რაიმე მონაცემი ან პროცედურა საწარმოს მიერ არ გამოიყენება, პროგრამაში სავალდებულოდ მიეთითება ამის თაობაზე, გამოუყენებლობის მიზეზის ჩვენებით.

## **მუხლი 3. ტექნიკური პერსონალის მიმართ წაყენებული მოთხოვნები**

1. ავიასაწარმო შეიმუშავებს და ამტკიცებს ტექნიკური პერსონალის მიმართ წაყენებულ მოთხოვნებს, რომელიც სულ მცირე უნდა მოიცავდეს:

ბ) პერსონალის მიერ, ფერთა ადეკვატურად აღქმის შეფასების მოთხოვნებს (რაც უზრუნველყოფს საავიაციო საწვავის ხარისხის კონტროლის დროს - ვიზუალური შემოწმების, მარკირების, გამოსახული საგნის სწორად ამოცნობის შესაძლებლობას);

გ) პერსონალის მიერ, კომუნიკაციის მარტივად დამყარების მიზნით, მეტყველების უნარს.

1. ავიასაწარმო უზრუნველყოფს ტექნიკური პერსონალის მიმართ წაყენებული მოთხოვნების პერიოდულ შემოწმებას.

## **მუხლი 4. ტექნიკური პერსონალის თეორიული და პრაქტიკული მომზადება/გადამზადება**

1. შესაბამისი კატეგორიის მოწმობის გაცემისათვის ტექნიკური პერსონალის თეორიული და პრაქტიკული მომზადება უნდა მოიცავდეს, ამ წესის შესაბამისად, სააგენტოსთან შეთანხმებულ პროგრამაში მოცემულ საკითხებს.
2. ტექნიკური პერსონალის თეორიული სწავლება უნდა განახორციელოს შესაბამისი კვალიფიკაციის მქონე ინსტრუქტორ-მასწავლებელმა, რომელიც უნდა ფლობდეს:

ა) თემატიკის სრულყოფილ და სიღრმისეულ ცოდნას;

ბ) უნარს, გამოიყენოს შესაბამისი სწავლების ტექნიკა, რომელიც უნდა იყოს დადასტურებული/დოკუმენტირებული;

გ) შესაბამის (არანაკლებ 3 წელი) გამოცდილებას იმ სფეროში რომელსაც ასწავლის.

~~დ)~~ 3. თეორიულ მომზადებაზე პასუხისმგებელი ინსტრუქტორ-მასწავლებელი უნდა გადიოდეს პერიოდულ გადამზადებას, რათა შეინარჩუნოს ინსტრუქტორ-მასწავლებლის კვალიფიკაცია.

4. თეორიული მომზადების შემდეგ, ტექნიკური პერსონალი აბარებს წერით გამოცდას, რომელიც უნდა მოიცავდეს განვლილი თეორიული მასალის საკითხებს.

5. თეორიული ტესტის შეფასებას ახორციელებს საწარმოს ხელმძღვანელის მიერ დანიშნული პასუხისმგებელი პირი, რომელსაც უნდა გააჩნდეს შესაბამის სფეროში არა ნაკლებ 3 წლის მუშაობის გამოცდილება.

6. თეორიული მომზადების წარმატებით დასრულების შემდეგ, ტექნიკური პერსონალის პრაქტიკული მეცადინეობა ხორციელდება სამუშაო ადგილზე იმ დასახელებისა და მოდელის ტექნიკურ მოწყობილობაზე, რომელზეც პერსონალმა სამომავლოდ უნდა განახორციელოს მუშაობა.

7. პრაქტიკული მეცადინეობა ხორციელდება ავიასაწარმოს ხელმძღვანელის მიერ დანიშნული, სულ მცირე, 3 წლის სამუშაო გამოცდილების მქონე, ტექნიკური პერსონალის (მენტორის) მუდმივი მეთვალყურეობის ქვეშ.

8. პრაქტიკული მეცადინეობის პროცესში, ტექნიკურ პერსონალს, სამსახურეობრივი მოვალეობის შესრულების დროს არა აქვს დამოუკიდებლად გადაწყვეტილების მიღების უფლება.

9. ტექნიკური პერსონალის მიერ თეორიული და პრაქტიკული უნარ-ჩვევების მომზადების შემდეგ დგება ინდივიდუალური შეფასების ფურცელი, ამ წესის №3 და №4 დანართებში მოცემული საკითხების შესაბამისად.

## **მუხლი 5. მოწმობის გაცემა**

1. მოწმობის მისაღებად, დაინტერესებული პირი სააგენტოს წერილობით წარუდგენს ამ წესის №2 დანართის შესაბამისად შედგენილ განცხადებას.
2. ამ მუხლის პირველი პუნქტით გათვალისწინებული განცხადების, სააგენტოს მიერ განხილვის და შეფასების მასალები აისახება ოქმში, რომელიც შეიცავს დასკვნას და შეიძლება იყოს:

ა) **დადებითი** დასკვნის შემთხვევაში, სააგენტოს გასცემს ტექნიკური პერსონალის მოწმობას.

ბ) **უარყოფითი** დასკვნის შემთხვევაში, სააგენტოს წერილობით ატყობინებს განმცხადებელს, მოწმობის გაცემაზე უარის თქმის კონკრეტულ მიზეზს.

1. სააგენტო უფლებამოსილია (საჭიროების შემთხვევაში), მოწმობის მაძიებელ პირს, გავლილი სწავლების თემატიკიდან გამომდინარე, წინასწარ შედგენილი კითხვარით ჩაუტაროს დამატებითი წერითი ტესტირება და ზეპირი გასაუბრება.

## **მუხლი 6. მოწმობის მოქმედების ვადა, მოქმედების ვადის გაგრძელება**

1. მოწმობა გაიცემა სამი წლის ვადით.
2. მოწმობის მოქმედების ვადის ამოწურვის შემდეგ, პერსონალმა თეორიული გადამზადება უნდა გაიაროს პირველადი მომზადების თემატიკის შესაბამისად.
3. მოწმობის მოქმედების ვადის გასაგრძელებლად, მოწმობის ვადის ამოწურვამდე არა უგვიანეს 10 დღისა, დაინტერესებული პირი, სააგენტოს წარუდგენს ამ წესის №2 დანართის შესაბამისად შედგენილ განცხადებას.

## **მუხლი 7. მოწმობის გამოცვლა, გაუქმება**

1. მოწმობის გამოცვლა ხდება მისი დაზიანების ან დაკარგვის დროს, მოწმობის მფლობელის განცხადების საფუძველზე.
2. სააგენტო უფლებამოსილია, მიიღოს გადაწყვეტილება მოწმობის გაუქმების თაობაზე, თუ მოწმობის მფლობელი არღვევს სსიპ სამოქალაქო ავიაციის სააგენტოს დირექტორის 2020 წლის 13 ნოემბრის #176 ბრძანებით დამტკიცებული „სამოქალაქო საჰაერო ხომალდების საწვავ-გასამართი საწარმოს სერტიფიცირების წესის დანართი #2 და დანართი #3-ით განსაზღვრული „სამოქალაქო საჰაერო ხომალდის საწვავ-გასამართი საწარმოს მოწყობისა და ექსპლუატაციის სახელმძღვანელოთი“ და „სამოქალაქო საჰაერო ხომალდების გასამართი საავიაციო საწვავის ხარისხის კონტროლის სახელმძღვანელოთი“ დადგენილ მოთხოვნებს.
3. ტექნიკური პერსონალისათვის მოწმობის გაუქმების მოთხოვნით, სააგენტოს მიმართავს საწვავ-გასამართი საწარმო. განცხადებაში დასაბუთებული უნდა იყოს მოწმობის გაუქმების საფუძველი.
4. ტექნიკური პერსონალის მოწმობის გაუქმება ხორციელდება მოწმობის მფლობელის განცხადების საფუძველზე.
5. მოწმობის გაუქმების თაობაზე სააგენტოს გადაწყვეტილება ეგზავნება საწარმოს და ტექნიკურ პერსონალს.

## **მუხლი 8. საწვავ-გასამართი საწარმოს ვალდებულება**

1. საწვავ-გასამართი საწარმო ვალდებულია, უზრუნველყოს, საჰაერო ხომალდების საავიაციო საწვავით მომსახურე პერსონალის შერჩევა და მომზადება, მომზადების პროგრამის შესაბამისად.
2. საწვავ-გასამართი საწარმო ვალდებულია, უზრუნველყოს ტექნიკური პერსონალის თეორიული და პრაქტიკული მომზადება შესაბამისი კვალიფიკაციისა და სერტიფიკატის/მოწმობის მქონე ინსტრუქტორ მასწავლებლის მეშვეობით.
3. საწვავ-გასამართმა საწარმომ უნდა უზრუნველყოს, ტექნიკური პერსონალის პერიოდული მომზადება/გადამზადება, საჭიროებიდან გამომდინარე (ტექნიკური აღჭურვილობა/მოწყობილობის განახლების, ტექნიკური მოთხოვნების ცვლილებების და სხვა შემთხვევაში).

## **მუხლი 9. სააგენტოს პასუხისმგებლობა**

1. სააგენტო, თავისი კომპეტენციის ფარგლებში:

ა) ზედამხედველობის პროცესში, ამოწმებს საწვავ-გასამართი საწარმოს მიერ ამ წესის და ტექნიკური პერსონალის მომზადების პროგრამ~~ებ~~ის მოთხოვნების შესრულებას;

ბ) ითანხმებს, სააგენტოში წარმოდგენილ პროგრამას, რომლის მიხედვითაც უნდა განხორციელდეს ტექნიკური პერსონალის მომზადება;

გ) ახორციელებს ტექნიკური პერსონალზე შესაბამისი მოწმობის გაცემას; მოწმობის მოქმედების ვადის შეჩერებას, მოქმედების ვადის გაგრძელებას, მოწმობის გაუქმებას;

დ) ინსპექტირების ფარგლებში, ამოწმებს ტექნიკური პერსონალის პირად საქმეებს და შესაბამის ჩანაწერებს;

ე) აწარმოებს გაცემული მოწმობების უწყებრივ რეესტრს.

## **მუხლი 10. უწყებრივი რეესტრი**

1. ტექნიკურ პერსონალზე გაცემული მოწმობები რეგისტრირდება სამოქალაქო საჰაერო ხომალდების საწვავ-გასამართი საწარმოების ტექნიკური პერსონალის უწყებრივ რეესტრში.
2. რეესტრში ჩანაწერების წაშლა დაუშვებელია, უწყებრივი რეესტრის გვერდები უნდა იყოს დანომრილი, აკინძული, ხელმოწერილი და ბეჭედ დასმული.

## დანართი #1

## სამოქალაქო საჰაერო ხომალდების საწვავ-გასამართი საწარმოს ტექნიკური პერსონალის მოწმობის ნიმუში

საქართველო

Georgia



**სამოქალაქო ავიაციის სააგენტო**

**Civil Aviation Agency**

**საქართველო**

**GEORGIA**

**სამოქალაქო საჰაერო ხომალდების**

**საწვავ-გამმართველი საწარმოს**

**ტექნიკური პერსონალის**

**მ ო წ მ ო ბ ა**

**Civilian Aircrafts Refueling**

**Company’s Technical Personnel**

**C E R T I F I C A T E**

**#00000**

**-1-**

ფოტოსურათი

Photo

Bბ.ა.

**----------------------------------**

**სახელი, გვარი**

**----------------------------------**

**Name Surname**

**მოწმობის მოქმედების ვადა**

**CERTIFICATE VALIDITY**

მოქმედია:

This Certificate is valid:

till \_\_\_\_\_\_\_\_\_\_\_\_\_ მდე

**\_\_\_\_\_\_\_\_\_\_\_\_\_\_\_\_\_\_**

ხელმძღვანელის ხელმოწერაAuthority Signature

მოქმედია:

This Certificate is valid:

till \_\_\_\_\_\_\_\_\_\_\_\_\_ მდე

**\_\_\_\_\_\_\_\_\_\_\_\_\_\_\_\_\_\_**

ხელმძღვანელის ხელმოწერაAuthority Signature

**-3-**

**გაცემულია სამოქალაქო ავიაციის სააგენტოს მიერ**

**ISSUED BY CIVIL AVIATION AGENCY**

**-----------------------**

ხელმძღვანელის ხელმოწერა

Authority Signature

**--------------------**

გაცემის თარიღი

Date of Issue

**-2-**

**-1-**

## დანართი #2

## სსიპ სამოქალაქო ავიაციის სააგენტოს

გ ა ნ ც ხ ა დ ე ბ ა

სამოქალაქო საჰაერო ხომალდების საწვავ-გასამართი საწარმოს ტექნიკური პერსონალის მოწმობის მიღების/მოქმედების ვადის გაგრძელების თაობაზე

1. განმცხადებლის მონაცემები:

|  |  |
| --- | --- |
| საწარმოს დასახელება |  |
| განმცხადებლის სახელი და გვარი, თანამდებობა |  |
| განმცხადებლის ელ. ფოსტა |  |
| განმცხადებლის ტელეფონი |  |

2. სამოქალაქო საჰაერო ხომალდების საწვავ-გასამართი საწარმოს ტექნიკური პერსონალის:

მოწმობის პირველადი გაცემა

მოწმობის მოქმედების ვადის გაგრძელება, მოწმობის **№**\_\_\_\_\_\_\_\_\_\_\_\_\_

3. სამოქალაქო საჰაერო ხომალდების საწვავ-გასამართი საწარმოს ტექნიკური პერსონალის მოწმობის კატეგორია:

I კატეგორია  II კატეგორია

გთხოვთ, გასცეთ/გააგრძელოთ სამოქალაქო საჰაერო ხომალდების საწვავ-გასამართი საწარმოს ტექნიკური პერსონალის მოწმობა:

|  |  |
| --- | --- |
| **სახელი და გვარი** |  |
| **პირადი ნომერი** |  |
| **საკონტაქტო მონაცემები:** |  |
| - ფაქტობრივი მისამართი |  |
| - ტელეფონის ნომერი |  |
| - ელ. ფოსტა |  |

ვადასტურებ, რომ გავლილი აქვს „სამოქალაქო საჰაერო ხომალდების საწვავ-გასამართი საწარმოს ტექნიკური პერსონალის სერტიფიცირების წესით“ დადგენილი სწავლებები.

ავია-საწარმოს უფლებამოსილი პირი \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(სახელი, გვარი, ხელმოწერა)

***განცხადებას თან ერთვის:***

1. მოწმობის მიღების მსურველის 2ც. ფოტოსურათი 3X4 (მხოლოდ მოწმობის პირველადი გაცემის დროს);
2. მოწმობის მიღების მსურველის პირადობის დამადასტურებელი მოწმობის ასლი (მხოლოდ მოწმობის პირველადი გაცემის დროს);
3. მოწმობის მიღების მსურველის თეორიული და პრაქტიკული მომზადების შეფასების ფურცელი.

## დანართი #3

## **ტექნიკური პერსონალის თეორიული მომზადების შეფასების ფურცელი**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ტექნიკური პერსონალის სახელი, გვარი და პოზიცია)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(საწვავ გასამართი საწარმოს დასახელება)

სასწავლო კურსის დასახელება (კატეგორიის შესაბამისად):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

სასწავლო პროგრამის სააგენტოსთან შეთანხმების

თარიღი და მოქმედი რედაქციის ნომერი: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

თეორიული სწავლის პერიოდი: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
|  | **თეორიული სწავლების საკითხები** | **საკითხის ცოდნის შეფასება** | |
| **დადებითი** | **უარყოფითი** |
| 1 | ტექ. პერსონალის ვალდებულებები და კონტროლის მოთხოვნები |  |  |
| 2 | სინჯის აღება და გამოკვლევა |  |  |
| 3 | საავიაციო საწვავით გასამართი მოწყობილობების, აღჭურვილობების კონსტრუქციის მახასიათებლები და მოწყობის პრინციპები |  |  |
| 4 | საწვავ-გასამართი აღჭურვილობების შემოწმება და ტესტირება |  |  |
| 5 | საავიაციო საწვავის ხარისხის კონტროლის მოთხოვნები |  |  |
| 6 | საავიაციო საწვავის მიღების, შენახვის და გაცემის პროცედურები |  |  |
| 7 | საავიაციო საწვავის საჰაერო ხომალდზე მიწოდების/გამართვის პროცედურები |  |  |
| 8 | საავიაციო საწვავის აღჭურვილობის მარკირება |  |  |
| 9 | ტექ. პერსონალის სპეც-აღჭურვილობის მოხმარების წესები |  |  |
| 10 | ადამიანური ფაქტორები |  |  |
| 11 | ნორმატიულ-ტექნიკური დოკუმენტაცია |  |  |
| 12 | ჯანმრთელობის, უსაფრთხოების, გარემოს და კრიტიკულ/ავარიულ სიტუაციებში ჩასატარებელი პროცედურები; |  |  |
| 13 | სახანძრო უსაფრთხოების წესები, ხანძრის სახეობები და ხანძარსაწინააღმდეგო პროცედურები |  |  |
| 14 | საჰაერო ხომალდების ტიპების ზოგად გაცნობა |  |  |
| შეფასების შედეგი: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_    შეფასების თარიღი: \_\_\_\_\_\_\_\_\_\_\_\_\_\_\_\_\_\_\_\_\_\_\_\_  ინსტრუქტორ-მასწავლებელი \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­­­ (სახელი, გვარი, ხელმოწერა)  შემფასებელი \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­­­ (სახელი, გვარი, ხელმოწერა) | | | | |

## დანართი #4

## **ტექნიკური პერსონალის პრაქტიკული უნარ-ჩვევების შემოწმების ფურცელი**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ტექნიკური პერსონალის სახელი, გვარი და პოზიცია)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(საწვავ-გასამართი საწარმოს დასახელება)

სასწავლო კურსის დასახელება (კატეგორიის შესაბამისად):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

სასწავლო პროგრამის სააგენტოსთან შეთანხმების

თარიღი და მოქმედი რედაქციის ნომერი: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

პრაქტიკული სწავლის პერიოდი: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  | **ტექნოლოგიური ოპერაციები** |
| **1** | **ცვლის მიღება და სამუშაო ადგილის მომზადება** |
| **2** | **საწვავის სინჯების აღება და შემოწმება:** |
| ა) რეზერვუარიდან;  ბ) ფილტრებიდან;  გ) საწვავ-გასამართიდან;  გ) საწვავის ელექტროგამტარობის შემოწმება; |
| **3** | **საწვავ-გასამართი აღჭურვილობების და საშუალებების შემოწმება და ტესტირება:** |
| ა) ბლოკირების სისტემის შემოწმება, მართვა და ლუქი;  ბ) დამიწების კაბელები ტესტირება და შემოწმება;  გ) ფილტრაციის მოწყობილობის შემოწმება;  დ) წნევის კონტროლი;  ე) წნევის სხვაობა ფილტრებზე;  ვ) შლანგების შემოწმება და ტესტირება;  ზ) ბუნიკების და/ან პისტოლეტების მდგომარეობის შემოწმება;  თ) ბუნიკებისა და/ან პისტოლეტების ბადე/ფილტრის შემოწმება;  ი) რეზერვუარების ( საწვავ-გასამართის) შემოწმება;  კ) ცეცხლმაქრების და ავარიული ღილაკების შემოწმება;  ლ) “DEADMAN” ტესტირება და ავარიული გამორთვა;  მ) დიფ. მანომეტრების შემოწმება; |
| **4** | **ჰიდრანტის სისტემის შემოწმება და ტესტირება:** |
| ა) ჰიდრანტის ჭების დათვალიერება/გაწმენდა;  ბ) მილ გაყვანილობის ქვედა წერტილებიდან საწვავის ჩამოსხმა;  გ) ჭების სარქველის და “DEADMAN” შემოწმება;  დ) ავარიული გამორთვა;  ე) კათოდური დაცვის შემოწმება;  ვ) ჭის დინამიკური გამოცდა;  ზ) ჰიდრანტის წნევის რეგულირება;  თ) ჰიდრანტის მაღალი წერტილები. |
| **5** | **საჰაერო ხომალდის საწვავით გამართვა:** |
| ა) ს.ხ.-სთან საწვავ-გასამართით მისვლა და გაჩერება;  ბ) ს.ხ.-სთან მიერთების რიგითობა;  გ) ვიზუალური დაკვირვება ს.ხ.-ის გამართვისას: მანომეტრები, მრიცხველი, წნევა, ფილტრზე, საწვავის მიწოდების წნევა,  დ) შემოწმება ჰერმეტულობაზე  ე) შლანგების მდგომარეობა;  ვ) საწვავის სინჯის აღება და შემოწმება;  ზ) გათიშვის რიგითობა;  თ) დოკუმენტაციის გაფორმება; |
| 6 | ხანძარსაწინააღმდეგო საშუალებების ხმარება. |
| 7 | სამუშაო ტექნოლოგიის შესაბამისად, მომსახურების წესების მოთხოვნათა შესრულება. |
| შეფასების შედეგი: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_    შეფასების თარიღი: \_\_\_\_\_\_\_\_\_\_\_\_\_\_\_\_\_\_\_\_\_\_\_\_  ინსტრუქტორ-მასწავლებელი \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­­­ (სახელი, გვარი, ხელმოწერა)  შემფასებელი \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­­­ (სახელი, გვარი, ხელმოწერა) | |

დანართი #5

## **ტექნიკური პერსონალის მომზადების პროგრამა**

**ტექნიკური პერსონალის მომზადების პროგრამის შინაარსი, კატეგორიის (I ან/და II) შესაბამისად სულ მცირე, უნდა მოიცავდეს შემდეგ საკითხებს:**

1. ზოგადი საკითხები: სასწავლო პროგრამის დანიშნულება და მიზანი, სწავლების მეთოდიკა, სწავლების ჩანაწერები, უნარების ანალიზი (წერითი გამოცდები) და შეაფასება, სასწავლო საკითხების ჩამონათვალი.
2. ტექ. პერსონალის ვალდებულებები და კონტროლის მოთხოვნები;
3. ნორმატიულ-ტექნიკური დოკუმენტაცია;
4. სამოქალაქო საჰაერო ხომალდების საწვავ-გასამართი საწარმოს მოწყობის და აღჭურვილობის ძირითად პრინციპები და ფრენების უსაფრთხოება;
5. საწვავ-გასამართი აღჭურვილობების შემოწმება და ტესტირება;
6. საავიაციო საწვავის ხარისხის კონტროლის მოთხოვნები;
7. სინჯის აღება და გამოკვლევა, დოკუმენტაცია;
8. საავიაციო საწვავის აღჭურვილობის მარკირება;
9. ტექ. პერსონალის სპეც-აღჭურვილობის მოხმარების წესები;
10. სხვადასხვა ტიპის საავიაციო საწვავის საცავში მიღება, პროდუქტის დაწდობა, სინჯის აღება, ტესტირება, ვარგისიანობის დამტკიცება და გაცემა;
11. რეზერვუარის დრენირება და სინჯის აღება;
12. სინჯის ვიზუალური შემოწმება, წყლის დეტექტორის გამოყენება;
13. თერმომეტრის და აერომეტრის გამოყენება;
14. საწვავ-გასამართი მანქანის ჩატვირთვა, პროდუქტის დაწდობა, სინჯის აღების პროცედურა;
15. დისპენსერიდან სინჯის აღების პროცედურა;
16. საწვავ-გასამართი მანქანით საჰაერო ხომალდის საწვავით გამართვის პროცედურები (წნევის ქვეშ ფრთის ქვემოდან);
17. ჰიდრანტის დისპენსერით საჰაერო ხომალდის საწვავით გამართვის პროცედურები;
18. საწვავ-გასამართი მანქანით საჰაერო ხომალდის ფრთის ზემოდან გამართვის პროცედურები;
19. საწვავ-გასამართი სტაციონარით/მოდულით საჰაერო ხომალდის ფრთის ზემოდან გამართვის პროცედურები;
20. გამაფრთხილებელი პროცედურები ფრთის ზემოდან საწვავით გამართვის დროს, საწვავის ტიპის დადასტურება პისტოლეტით გამართვისას;
21. საჰაერო ხომალდიდან საწვავის ჩამოსხმის პროცედურები;
22. ჯანმრთელობის, უსაფრთხოების, გარემოს და კრიტიკულ/ავარიულ სიტუაციებში ჩასატარებელი პროცედურები;
23. სახანძრო უსაფრთხოების წესები, ხანძრის სახეობები და ხანძარსაწინააღმდეგო პროცედურები;
24. საჰაერო ხომალდების ტიპების ზოგად გაცნობა.
25. პრაქტიკული სწავლებების საკითხები